**Ministru kabineta noteikumu projekta "Noteikumi par Maksātnespējas administrācijas amatpersonu un darbinieku dienesta apliecībām" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Maksātnespējas likuma 174.2 panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Maksātnespējas likuma 174.2 panta pirmās daļas 9.punktu Maksātnespējas administrācijai ir tiesības ierasties pie tiesiskās aizsardzības procesa uzraugošās personas un maksātnespējas procesa administratora (turpmāk – administrators) maksātnespējas reģistrā ierakstītajā prakses vietā vai parādnieka ­ juridiskās personas ­ atrašanās vietā pārbaudes veikšanai.Pārbaudes laikā Maksātnespējas administrācijas amatpersonām ir tiesības pieprasīt un saņemt ar jebkuru tiesiskās aizsardzības procesa uzraugošās personas vai administratora lietvedībā esošo tiesiskās aizsardzības procesu, juridiskās personas maksātnespējas procesu vai fiziskās personas maksātnespējas procesu saistīto informāciju un dokumentus, tiesības pieprasīt un saņemt informāciju un dokumentus par administratora ieņēmumu un izdevumu uzskaiti, pildot administratora amata pienākumus, kā arī tiesības pieprasīt un saņemt no tiesiskās aizsardzības procesa uzraugošās personas vai administratora rakstveida vai mutvārdu paskaidrojumus.Maksātnespējas likumā noteikts, ka Maksātnespējas administrācijas amatpersonas pilnvaras apliecina dienesta apliecība.Līdz šim nebija noteikts regulējums par dienesta apliecībām Maksātnespējas administrācijas amatpersonām, un tādas netika un netiek izsniegtas. Problēma ir tāda, ka, ierodoties tiesiskās aizsardzības procesa uzraugošās personas vai administratora prakses vietā, parādnieka ­ juridiskās atrašanās vietā, lai veiktu pārbaudi, kā arī citos gadījumos, piemēram, Maksātnespējas administrācijas amatpersonām piedaloties administratora eksāmena norisē, Maksātnespējas administrācijas amatpersonām un darbiniekiem ir nepieciešams dokuments, kas apliecinātu, ka persona ir Maksātnespējas administrācijas darbinieks. Atbilstoši Ministru kabineta noteikumu projektam "Noteikumi par Maksātnespējas administrācijas amatpersonu un darbinieku dienesta apliecībām" (turpmāk – noteikumu projekts) tiks izgatavotas un izsniegtas dienesta apliecības.Noteikumu projekts ir izstrādāts, lai noteiktu vienotu Maksātnespējas administrācijas amatpersonu un darbinieku dienesta apliecības formu un tās saturu. Noteikumu projekts nosaka detalizētu dienesta apliecību priekšpusē (aversā) un otrā pusē (reversā) ietveramo informāciju. Dienesta apliecību noformējumā ievērotas prasības par vienotu vizuālo identitāti valsts pārvaldē atbilstoši likumam "Par Latvijas valsts ģerboni", Ministru kabineta 2014. gada 28. janvāra noteikumiem Nr. 51 "Ministru kabinetam padoto institūciju vienotās vizuālās identitātes noteikumi" un Ministru kabineta 2013. gada 11. jūnija noteikumiem Nr. 311 "Noteikumi par Latvijas valsts ģerboņa un Vidzemes, Latgales, Kurzemes un Zemgales ģerboņu heraldisko krāsu toņiem un grafiskajiem apzīmējumiem". |
| 3. | Projekta izstrādē iesaistītās institūcijas | Tieslietu ministrija (Maksātnespējas administrācija). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Maksātnespējas administrācijas amatpersonas un darbinieki. 2017. gada 2. februārī Maksātnespējas administrācijā ir 52 amata vietas. |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu tautsaimniecības vide un administratīvais slogs netiek ietekmēts. |
| 3. | Administratīvo izmaksu monetārs novērtējums | Noteikumu projektā ietvertajam tiesiskajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" netika nodrošināta, jo noteikumu projekts neskar sabiedrību, tam nav ietekmes uz valsts budžetu, tā ieviešana nerada papildu izmaksas vai administratīvo slogu sabiedrībai. Noteikumu projekts izstrādāts, lai noteiktu vienotu Maksātnespējas administrācijas amatpersonu un darbinieku dienesta apliecības formu un tās saturu. |
| 2. | Sabiedrības līdzdalība projekta izstrādē | Noteikumu projekta izstrādē sabiedrības līdzdalība netika nodrošināta. |
| 3. | Sabiedrības līdzdalības rezultāti | Noteikumu projekta izstrādē sabiedrības līdzdalība netika nodrošināta.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Maksātnespējas administrācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde iesaistīto institūciju funkcijas, uzdevumus un institūcijai pieejamos cilvēkresursus neietekmē. Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās.  |
| 3. | Cita informācija | Nav. |

Anotācijas III, IV un V sadaļa – noteikumu projekts šīs jomas neskar.

Iesniedzējs:

tieslietu ministrs Dzintars Rasnačs

Pleikšne 67099125

anda.pleiksne@mna.gov.lv